Dit opsigelsesvarsel fremgår af din lejekontrakt. Er dit opsigelsesvarsel på eksempelvis 3 måneder, skal du være opmærksom på, at du har løbende måned + de 3 måneder. Boligen skal derfor opsiges senest den sidste dag i måneden, så den er modtaget inden d. 1 – altså før de 3 måneders opsigelsesvarsel er påbegyndt. For at undgå eventuelle problemer med modtagelse og udfyldelse af opsigelsesblanketten, anbefaler vi at indsende opsigelsen i så god tid som muligt.